 "ఎలా గయినా నా భర్త ప్రాణాలు కాపాడండి. లేదా నా ప్రాణాలు తీయండి!"

 "నీకు ఆయుర్దాయముంది. అతనికి లేదు. విధిని నేనెలా మార్చగలను."

 "మీరు విభూతిని ప్రసాదించకండి" అన్నదామె లేచి నిలబడి కొంగు చాచి.

 "తదాస్తు దైవకృప ఉంటే నీ భర్త బ్రతకాలి" విభూతి పిడికెడు కొంగున రాల్చాడు.

 యోగి అనుగ్రహాన్ని సంపాదించిన తరువాత ఆమెకు చాల తృప్తి కలిగింది.

 సన్యాసులు కూడ ఆమెకు ఎంతో గౌరవాన్ని యిచ్చారు.

 నగరం పొలిమేరల మీద వారు నిలిచిపోయారు సత్రంలో!

 "అమ్మా! నగరంమీద నాగులు దాడి చేయటానికి వెళ్ళాయని యోగి చెప్పాడు. వాటి మీద జరిగినా దహన కాండలో పాల్గొన్న వారందరి మీద అది ప్రతీకారం తీర్చుకుంటాయి కాబోలు! నీ భర్తవారికి నాయకత్వం వహించాడు కదా!? వారి పరిస్థితి ఎలాగ వుందో వెళ్ళి కాపాడుకో!" అని తొందరించి ఆమెను పంపేశారు.

 యువ అధికారి భార్య నగరం వైపుగా పరుగు తీసింది.

 నగరంలోకి వెళ్ళేందుకు సిటీ బస్సులు యింకా బయలుదేరలేదు.

 ఒక ఆటో వ్యక్తిని పిలిచి అడిగింది.

 కాని అతడు నగరంలోకి వచ్చేందుకు విముఖత ప్రదర్శించాడు.

 "ఆ వైపు నించి వచ్చేవారు చాల భయం కలిగేలా చెబుతున్నారు తల్లీ! నేనే కాదు, అందరూ ఆ వైపుకి రావటానికి భయపడి ఊరుకుంటున్నారు. నీ విలా ప్రయత్నించటం అనవసరం దారి తెలిస్తే కాలి నడకన పోవడం మంచిది.!"

 "అంత భయం కలిగించే సంఘటనలు ఏం జరుగుతున్నాయి నగరంలో?"

 చిత్ర విచిత్రమైన వార్తలు వస్తున్నాయి.

 కొందరు దొంగలంటున్నారు. కొందరు విప్లవకారులంటున్నారు మరి కొందరు ఎక్కడ చూచినా పాములు కనబడుతున్నా యంటున్నారు. వివరంగా చెప్పేవారు లేరు. తెలుసుకుందామంటే టెలిఫోన్ లు లేవు.

 పూర్తి వివరాలు తెల్లవారితే కాని తెలియవు" అన్నాడు.

 ఇంకా మాటలతో కాలయాపన చేయటానికి మనస్కరించక నగరం వైపుగా నడవటం ప్రారంభించింది. ముందుకు పోయినకొద్దీ అదే వార్తలు వస్తున్నాయి.

 నగరంలో కొన్ని ప్రాంతాలలో ఏదో అలజడి జరుగుతోంది.

 అదేమిటన్న వివరాలు మాత్రం పూర్తిగా ఎవరికీ తెలియవు.

 కొందరు వ్యక్తులు పరుగుతీస్తూ ఆమెకు ఎదురు రావటం కన్పించింది.

 "ఎందుకలా పరుగెడుతున్నారు?" ప్రశ్నించిందామె.

 "పోలీసు కాలనీ మీద పాములు దాడి చేశాయి."

 ఇంక ప్రమాదం ముంచుకు వచ్చిందని పరుగుతీయటం ప్రారంభించింది.

 ఎక్కడికక్కడే జనం గగ్గోలు పెడుతున్నారు. ఎక్కడేం జరుగుతున్నదో ఎవరికీ సరిగా తెలియదు. పరుగులెత్తేవారు తలకొక రకంగా చెప్తున్నారు.

 ఆమె ఇంటికి చేరుకునే సరికి పెద్ద సంఖ్యలో జనం గుమికూడి ఉన్నారు.

 భర్త శవం నేలమీద పడి ఉంది. పాము కాటుకి గురయి అతడు చాల భయంకరంగా చనిపోయాడు. కళ్ళు విపరీతంగా తెరుచుకున్నాయి.

 అలాంటివే అన్ని వంకలనించి వార్తలు వస్తున్నాయి.

 ఆపరేషన్ లో పాల్గొని పాముల్ని తగులపెట్టే కార్యక్రమంలో పాలొన్న వారంతా ప్రమాదంలోని ఉన్నారని అందరికి వెల్లడి అయింది.

 "ఆ దేవతలు కన్ను విప్పితే మన శక్తి ఏ పాటిది?" ఎవరో వ్యాఖ్యానించారు.

 "ఆమె భర్త శవంమీద కుప్పలా కూలిపోయింది.

 కొంగున కట్టి తెచ్చిన విభూతి అంతా నేలపాలు అయింది.

 ప్రాణాలకు తెగించి ఆమె చేసిన సాహసం ఫలించలేదు.

 వెంటనే అధికారులు వచ్చి విచారాన్ని వెలిబుచ్చారు. ఉజ్వలమయిన భవిష్యత్తులోకి అడుగు పెట్టిన కొద్ది సేపటికే అతడు అలాంటి దుర్మరణం పాలు కావటం అందరికీ బాధ కలిగించింది. కాని ఎవరేం చేయగలరు?

 అధికారులు తమ ప్రప్రధమ కర్తవ్యంగా శవాన్ని పోస్ట్ మార్టం చేయించేందుకు ప్రభుత్వ వైద్యశాలకు తరలించారు. అప్పటికే అక్కడ మరికొందరి శవాలున్నాయి. వారంతా పాములపై దాడి చేసినవారే!

 ఈ వార్తలు అప్పటికప్పుడే నగరమంతా వ్యాపించాయి.

 పాములు దాడి ముగించి విజయవంతంగా తిరిగి అదృశ్యమయినాయి! ఆ తరువాత విద్యుత్ సరఫరా అయింది టెలిఫోన్ లు వైర్ లెస్ లు పనిచేయడం ప్రారంభించినాయి. అవి దాడి చేస్తూ ఉండిన అంతసేపు నగరం అంధకారంలో మునిగి పోయింది. వార్తలు అందించుకునేందుకు అవకాశం చాలక అల్లల్లాడి పోయింది అంత శక్తివంతమయిన రక్షణ వ్యవస్థలు మొత్తం కుప్పకూలి పోయినట్లు అనిపించాయి! వాటి దాడి ముగిసింది.

 పరిస్థితి అంతా యధాతధం అయింది.

 పోలీసు జీపులు అంబులెన్సులు వ్యాన్ లు నిర్విరామంగా పరుగులు తీశాయి. మొత్తం నగరమంతా అర్ధంతరంగా నిద్ర చాలించి జాగృతం అయింది.

 మైకులు పెట్టుకుని పోలీసులు ప్రచారం చేస్తున్నారు.

 "నగరంలో ఎక్కడా ఒక్క పాముకూడ కన్పించటల్లేదు. ప్రజలు భయపడవద్దు."

 కాని ప్రజలలో కలిగిన భయోత్పాతం అంత తేలికగా సమసిపోయేది కాదు. వారు భయంతో బిగుసుకుపోయి బితుకుబితుకు మంటున్నారు.
 
 "ela gayina naa bharta praanaalu kapadandi. leda naa praanaalu teeyandi!"

 "neeku aayurdaayamundi. ataniki ledu. vidhini nenela maarchagalanu."

 "meeru vibhootini prasaadinchakandi" annadame lechi nilabadi kongu chaachi.

 "tadaastu daivakrupa unte nee bharta bratakaali" vibhooti pidikedu konguna ralchadu.

 yogi anugrahaanni sampaadinchina taruvaata aameku chaala trupti kaligindi.

 sanyaasulu kuuda aameku entho gowravanni yichaaru.

 nagaram polimerala meeda vaaru nilichipoyaaru satramlo!

 "amma! nagarammeeda naagulu daadi cheyataniki vellaayani yogi cheppaadu. vaati meeda jarigina dahana kaandalo palgonna vaarandari meeda adhi prateekaaram teerchukuntaayi kaabolu! nee bhartavaariki naayakatvam vahinchaadu kada!? vaari paristhiti elaaga vundo velli kapaduko!" ani tondarinchi aamenu pampesaaru.

 yuva adhikari bharya nagaram vaipugaa parugu teesindi.

 nagaramloki vellenduku city bassulu yinka bayaluderaledu.

 oka auto vyaktini pilichi adigindi.

 kaani atadu nagaramloki vachenduku vimukhata pradarsinchaadu.

 "aa vaipu ninchi vachevaaru chaala bhayam kaligela chebutunnaru talli! nene kaadu, andaruu aa vaipuki raavataaniki bhayapadi oorukuntunnaaru. nee vila prayatninchatam anavasaram daari teliste kaali nadakana povadam manchidi.!"

 "anta bhayam kaliginche sanghatanalu yem jarugutunnaayi nagaramlo?"

 chitra vichitramaina vaartalu vastunnaayi.

 kondaru dongalantunnaru. kondaru viplavakaarulantunnaara mari kondaru ekkada chuchina paamulu kanabadutunna yantunnaru. vivaramgaa cheppevaaru leru. telusukundamante telifon lu levu.

 puurti vivaraalu tellavaarithe kaani teliyavu" annadu.

 inka maatalatho kaalayaapana cheyataniki manaskarinchaka nagaram vaipugaa nadavatam praarambhinchindi. munduku poinakoddii adhe vaartalu vastunnaayi.

 nagaramlo konni praantaalalo edho alajadi jarugutondi.

 ademitanna vivaraalu maatram puurtigaa evariki teliyavu.

 kondaru vyaktulu paruguteestuu aameku eduru ravatam kanpinchindi.

 "endukala parugedutunnaaru?" prasninchindaame.

 "polisu kaalanee meeda paamulu daadi chesaayi."

 inka pramaadam munchuku vachindani paruguteeyatam praarambhinchindi.

 ekkadikakkade janam gaggolu pedutunnaaru. ekkadem jarugutunnado evariki sarigaa teliyadu. parugulettevaaru talakoka rakamgaa cheptunnaaru.

 aame intiki cherukune sariki pedda sankhyalo janam gumikudi unnaaru.

 bharta shavam neelameeda padi undi. paamu kaatuki gurayi atadu chaala bhayankaramgaa chanipoyadu. kallu vipareetamgaa teruchukunnaayi.

 alantive anni vankalaninchi vaartalu vastunnaayi.

 aperation loo palgoni paamulni tagulapette kaaryakramamlo paalonna vaarantaa pramaadamlooni unnaarani andariki velladi ayindi.

 "aa devatalu kannu vippithe mana sakti e paatidi?" evaro vyaakhyaaninchaaru.

 "aame bharta savammeeda kuppala koolipoyindi.

 konguna katti tecchina vibhooti antaa neelapaalu ayindi.

 praanaalaku teginchi aame chesina saahasam phalinchaledu.

 ventane adhikaarulu vachi vichaaraanni velibuchaaru. ujvalamayina bhavishyattuloki adugu pettina koddi sepatike atadu alanti durmaranam paalu kaavatam andarikee baadha kaliginchindi. kaani evarem cheyagalaru?

 adhikaarulu tama prapradhama kartavyamgaa shavaanni post martam cheyinchenduku prabhutva vaidyasaalaku taralinchaaru. appatike akkada marikondari savaalunnaayi. vaarantaa paamulapai daadi chesinavare!

 ee vaartalu appatikappude nagaramanta vyaapinchaayi.

 paamulu daadi muginchi vijayavantamgaa tirigi adrushyamayinaayi! aa taruvaata vidyut sarafara ayindi telifon lu vair less lu panicheyadam praarambhinchinaayi. avi daadi chestu undina antasepu nagaram andhakaaramlo munigi poyindi. vaartalu andinchukunenduku avakaasam chaalaka allalladi poyindi anta saktivantamayina rakshana vyavasthalu mottam kuppakuuli poinatlu anipinchaayi! vaati daadi mugisindi.

 paristhiti antaa yadhaatadham ayindi.

 polisu jeepulu ambulensulu vyaan lu nirviraamamgaa parugulu teesaayi. mottam nagaramanta ardhantaramgaa nidra chaalinchi jaagrutam ayindi.

 maikulu pettukuni poliisulu prachaaram chestunnaru.

 "nagaramlo ekkada okka pamukuda kanpinchatalledu. prajalu bhayapadavaddu."

 kaani prajalalo kaligina bhayotpaatam anta telikagaa samasipoyedi kaadu. vaaru bhayamto bigusukupoyi bitukubituku mantunnaru.
 